OBAVIJEST I UPUTE KANDIDATIMA
o javnom natječaju objavljenom u „Narodnim novinama“ broj 51 od 4. svibnja 2012. godine za prijam u službu voditelja odsjeka za europske integracije u Upravni odjel za poslove Gradskog vijeća i gradonačelnika. Prijave na natječaj podnose se zaključno sa 14.05.2012. godine.
Izrazi koji se koriste u ovoj obavijesti za osobe u  muškom rodu uporabljeni su neutralno i odnose se na muške i ženske osobe. 

Opis poslova radnog mjesta – VODITELJ ODSJEKA ZA EUROPSKE INTEGRACIJE

- upravlja radom odsjeka i organizira obavljanje  poslova u odsjeku, daje upute i pruža stručnu pomoć službenicima u rješavanju najsloženijih zadaća,
-obavlja najsloženije poslove iz područja europskih integracija koji se odnose na mogućnost apliciranja za dobivanje sredstava iz fondova Europske unije u odgovarajućim sektorima, te poslove na pripremi, obradi i izradi natječajne dokumentacije za kandidiranje projekata koji se financiraju iz fondova  EU u suradnji sa službenicima Upravnih odjela Grada Koprivnice i pravnim osobama koje sudjeluju u pripremi projekta,
- surađuje s tijelima državne uprave, razvojnim agencijama, tijelima Europske komisije i drugim međunarodnim i nacionalnim tijelima vezano uz korištenje sredstava iz odgovarajućih fondova EU,
- organizira konferencije i druge aktivnosti planirane u okviru projekata,
-promovira projekte na međunarodnim konferencijama.

Podaci o plaći
Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Upravnim tijelima Grada Koprivnice za radno mjesto voditelja Odsjeka za EU utvrđen je koeficijent 3,00 dok je osnovica utvrđena Odlukom gradonačelnika i iznosi 4.400,00 kuna (bruto).

Provjera znanja i sposobnosti

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete natječaja provest će se prethodna  provjera znanja i sposobnosti koja obuhvaća pisano testiranje i intervju. Za svaki dio provjere znanja kandidatima se dodjeljuje broj bodova od 1 do 10.
Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj. 
Intervju će biti proveden samo s kandidatima koji su ostvarili najmanje 50% bodova iz svakog područja provjere znanja i sposobnosti  na provedenom pisanom testiranju.
Nakon provedenog testiranja i razgovora (intervjua), Povjerenstvo za provedbu natječaja utvrđuje rang – listu kandidata prema ukupnom broju ostvarenih bodova

Područja testiranja: 
1. Ustrojstvo lokalne samouprave i samoupravni djelokrug Grada Koprivnice, 
2. Europska unija, fondovi, projektni ciklus
3. Engleski jezik – europska razina C1

Pravni i drugi izvori za pripremanje kandidata za testiranje:
1.	Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09. 150/11.)
2.	Statut Grada Koprivnice („Glasnik Grada Koprivnice“ broj 4/09. i 1/12) 
 www.koprivnica.hr/gradska-uprava/značajniji-dokumenti

3.	www.euic.hr – Europa u 12 lekcija (publikacije) 
Dostupno na http://www.delhrv.ec.europa.eu/files/file/brosure/12_lesssons_hrizmjene.pdf

4.	Priručnik o Europskoj uniji za državne službenike u Republici Hrvatskoj, Elisabeth Hyllseth, Marthe Indset, Sanja Kostovska – Zagreb 2006. 
Dostupno na: http://www.sdlsn.hr/upload/File/Prirucnik_o_EU.pdf

5.	Instrument pretpristupne pomoći IPA 
        Dostupno na: http://strategija.hr/datastore/filestore/10/IPA_knjizica_web.pdf
6.	Cambridge esol (exam preparation) http://olpt.s3amazonaws.com/online-cae/index.html 

Ostale upute.
Podnositelji prijava dužni su u prijavi priložiti sve priloge i podatke naznačene u natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka natječajnog roka.
Nadalje, prijave kandidata koji ne ispunjavaju sve formalne uvijete za prijam u službu navedene u natječaju (npr. stupanj obrazovanja, propisana struka, broj godina  radnog staža u struci) ne upućuju se u dalji postupak provjere znanja i sposobnosti i o tome će se obavijestiti pisanim putem.